**13.10.2021(2)**

**E-pasta nosaukums**

Uzmanību! Par Covid-19 testa uzrādīšanu pirms pakalpojuma saņemšanas

**E-pasta teksts**

Nacionālais veselības dienests (turpmāk – Dienests) informē, ka 2021. gada 12. oktobrī, Ministru kabineta sēdē veikti grozījumi Ministru kabineta noteikumos Nr. 662\*, izsakot 234. punktu šādā redakcijā:

“Veselības aprūpes pakalpojumus sniedz personai, kurai ir vakcinācijas vai pārslimošanas sertifikāts. Personām, kurām minētā sertifikāta nav, **ārstniecības iestāde veic Covid-19 testu, ja tas noteikts centra tīmekļvietnē publicētajā algoritmā**, izņemot ieslodzīto veselības aprūpi, ko nodrošina ieslodzījuma vietās, kā arī izņemot gadījumus, kas noteikti Latvijas Republikai saistošos starptautiskajos līgumos".

**Līdz ar to Dienests vērš uzmanību, ka testa uzrādīšana attiecas tikai uz tiem gadījumiem, kas ir norādīti SPKC algoritmā, tādējādi visiem pacientiem, kuri vēlas saņemt pakalpojumu, tests nav jāuzrāda!**

Dienests aicina sekot līdzi izmaiņām Slimību profilakses un kontroles centra noteiktajā algoritmā, kas atrodams šeit:<https://www.spkc.gov.lv/lv/valsts-apmaksatas-covid-19-analizes>.

*\*Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai".*